อายุ 18 เคยมีเพศสัมพันธ์แบบไม่ป้องกันกับแฟนแค่คนเดียวคนแรกทั้งคู่ เป็นตุ่ม1เม็ด เวลาไปโดนก็เจ็บ คล้ายสิว จะอันตรายไหมคะ
สวัสดีค่ะ ตุ่มที่อวัยวะเพศหญิงอาจเกิดจาก1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันของต่อมตรงบริเวณอวัยวะเพศ ชื่อต่อมบาร์โทลินการแยกโรคต้องอาศัยการตรวจร่างกายร่วมด้วย ดังนั้นหากตุ่มกดเจ็บ มีเลือดหรือหนองไหลจากตุ่ม ควรรีบไปพบแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่